id id id eo en ms id sl ms id en id ms id ms id id ms id ms ms id ms ms en en en fa en en en en de en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr nl en id en en en en en id tr en eo en ms id id ms pt tr id en en en en ms id ms tr es es es pt es en en en la es es es en
11 Pelajar Imtiaz Layak Sertai Program Saintis Islam Terengganu 2016 - Teganu Kita
Program Saintis Islam Terengganu telah memulakan aktiviti sulungnya dengan pemilihan 11 pelajar cemerlang dari Sekolah Menengah Imtiaz (Imtiaz) Yayasan Terengganu seluruh negeri sebagai peserta perintis untuk projek itu pada tahun ini.
Program anjuran Yayasan Terengganu dan Universiti Malaysia Terengganu (UMT) itu bertujuan mencungkil bakat baharu dalam kalangan pelajar Imtiaz yang cemerlang dalam akademik dan mampu menghafaz 30 juzuk al-Quran untuk dibentuk menjadi saintis Islam dalam tempoh 10 tahun lagi.
Timbalan Naib Canselor (Penyelidikan dan Inovasi) UMT, Prof Dr Mohd Effendy Abd Wahid berkata usaha itu selaras dengan hasrat Menteri Besar, Dato’ Seri Ahmad Razif Abd Rahman yang mahu mengembalikan zaman kegemilangan Islam dengan peradaban ilmu dan penguasaan teknologi sains.
“Untuk itu, UMT juga bekerjasama dengan sekumpulan pakar di Universiti Sultan Mizan Zainal Abidin (UniSZA) bagi membangunkan 10 modul untuk program ini.
“Antaranya modul Aprisiasi Ketamadunan Islam dan Kenegaraan, Modul Integrasi Minda Quranik dan Saintifik, Pengembangan Daya Fikir dan Intelektual, Pemantapan Jati Diri Psikospiritual.
“Modul lain ialah Komunikasi dan Dominasi Bahasa, Modul Kecergasan Fizikal dan Pemakanan Rasulullah, Modul Penerokaan Sains dan Matematik, Aplikasi Sains dan Teknologi serta Keusahawanan dan Modul Eksplorasi Kerjaya,” katanya.
Beliau berkata demikian kepada pemberita selepas menutup program Saintis Islam yang turut dihadiri Pengarah Yayasan Terengganu, Mohammad Sulong, semalam.
Melalui program itu, kerajaan negeri Terengganu akan berusaha melahirkan golongan Saintis Islam yang hafaz 30 juzuk al-Quran bagi mendalami ilmu-ilmu Islam meliputi pelbagai bidang sains.
Bagi merealisasikan hasrat tersebut, kerajaan negeri Terengganu telah bersetuju untuk memberi penajaan biasiswa sepenuhnya kepada pelajar yang terpilih dan berkelayakan bagi melanjutkan pengajian ke peringkat Ijazah Sarjana Muda, Sarjana, Doktor Falsafah (PhD) dan seterusnya berkhidmat di Terengganu (tertakluk kepada pencapaian peringkat Sarjana Muda).
Sementara itu, Mohammad berkata dua daripada 11 pelajar yang mengikuti program berkenaan akan dipilih untuk melanjutkan pelajaran dalam bidang kejuruteraan Islam di Kolej Yayasan (UEM) di Lembah Beringin, Perak.
“Pada tahun lalu yayasan telah memberi penajaan kepada seorang pelajar untuk mengikuti program aeroangkasa manakala tahun ini kita akan memilih dua lagi pelajar ke UEM untuk bidang kejuruteraan dan kesemua mereka akan dihantar ke pusat pengajian tinggi dengan bidang yang bersesuaian,” katanya.
« ‘Heritage Trail’ Produk Pelancongan Baharu
Beautiful Terengganu : 36 Agensi Promosi Pakej Pelancongan Terengganu Di Johor »
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
61,827 Murid Terengganu Kembali Ke Sekolah Hari Ini July 15, 2020
Pelaksanaan Penebusan Ganti Cuti Rehat Dikaji Semula July 14, 2020
Archives Select Month July 2020  (24) April 2019  (1) July 2018  (1) November 2017  (3) May 2017  (1) April 2017  (1) June 2016  (2) May 2016  (29) April 2016  (28) March 2016  (21) February 2016  (31) January 2016  (30) December 2015  (19) November 2015  (16) October 2015  (5) January 2015  (1) December 2014  (2) July 2014  (39) June 2014  (72) May 2014  (50) April 2014  (47) March 2014  (64) February 2014  (23)
Contact us: [email protected]
Latest Post April 27, 2019
iRobot Roomba Malaysia Vacuuming Robot with Wi Fi Connectivity Works with Alexa July 17, 2018
Tarikh Perhimpunan Agung UMNO Dipinda 25-29 November November 8, 2017
YPPM Sambut Baik Peruntukan RM2.5 Juta November 8, 2017
Polis Terengganu Keluar 6,297 Saman Menjelang Raya November 7, 2017